*Projekts*

Latvijas Republikas Ministru kabinets

2011.gada \_\_\_\_\_\_\_\_\_\_\_\_\_\_\_ Noteikumi Nr.\_\_\_

Rīgā (prot.Nr. , . §)

**Grozījumi Ministru kabineta 2010.gada 21.jūnija noteikumos Nr. 542 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai pašvaldību ēkās” nolikums”**

Izdoti saskaņā ar likuma

„Par Latvijas Republikas dalību

Kioto protokola elastīgajos mehānismos”

10.panta trešās daļas 1.punktu

Izdarīt Ministru kabineta 2010.gada 21.jūnija noteikumos Nr.542 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai pašvaldību ēkās” nolikums” (Latvijas Vēstnesis, 2010, 101.nr.) šādus grozījumus:

1. Papildināt noteikumus ar jaunu 7.1 punktu šādā redakcijā:

„7.1 Ja atbildīgā iestāde pieņem lēmumu saskaņā ar šo noteikumu 49.1 punktu, atbildīgā iestāde lēmumā var paredzēt garāku projekta īstenošanas termiņu nekā noteikts šo noteikumu 7.punktā, taču ne vēlāku kā 2012.gada 1.decembris.”

2. Papildināt noteikumus ar jaunu 9.1 punktu šādā redakcijā:

„9.1 Ja atbildīgā iestāde pieņem lēmumu saskaņā ar šo noteikumu 49. 1 punktu, projekta iesniedzējam nav tiesības pieprasīt projekta līguma pagarinājumu.”

3. Papildināt noteikumu jaunu 49. 1 punktu šādā redakcijā:

„49. 1 Ja konkursa īstenošanas laikā tiek izbeigts ar finansējuma saņēmēju noslēgts projekta līgums vai arī ja projekta ieviešanas laikā, grozot ar finansējuma saņēmēju noslēgtu projekta līgumu, tiek samazināta šī projekta līguma ietvaros pieejamā finanšu instrumenta finansējuma summa, atbildīgā iestāde ne vēlāk kā līdz 2012.gada 1. februārim var pieņemt lēmumu apstiprināt projekta iesniedzēja projektu, kura iesniegums ir ieguvis nākamo augstāko punktu skaitu atbilstoši kvalitātes vērtēšanas kritērijiem, ja finanšu instrumenta finansējuma atlikums ir pietiekams šī projekta finansēšanai.”

4. Papildināt noteikumus ar jaunu 49.2 punktu šādā redakcijā:

„49.2 Atbildīgā iestāde 5 darbdienu laikā pēc šo noteikumu 49.1 punktā minētā lēmuma pieņemšanas projekta iesniedzējam nosūta lēmumu par projekta apstiprināšanu, kurā iekļauti projekta līguma noslēgšanas un projekta īstenošanas termiņa nosacījumi. Ja projekta iesniedzējs 5 darbdienu laikā pēc atbildīgās iestādes lēmuma saņemšanas dienas iesniedz atbildīgajā iestādē precizētu projekta iesniegumu daļā par projekta īstenošanas termiņu un rakstiski apliecina gatavību noslēgt projekta līgumu un īstenot projektu atbilstoši atbildīgās iestādes piedāvātajiem nosacījumiem, atbildīgā iestāde un Vides investīciju fonds 10 darbdienu laikā slēdz projekta līgumu ar projekta iesniedzēju.”

Ministru prezidents V.Dombrovskis

Vides aizsardzības un

reģionālās attīstības ministrs E.Sprūdžs

Vīza: Valsts sekretārs G.Puķītis

12.12.2011. 13:35

I.Vonda

66016782,

 ilze.vonda@varam.gov.lv